- Ignaro servum domino promittere quicquam
posse ratum, mores scriptaque iura vetant. -
Hoc mihi, Timothee, in patriam discedere tecum
pollicito, intorcto verbere dixit Amor.
Quid faciam? iubet ille; rogas tu; terret herilis
saevicia; ipse fidem poscis; utrumque trahit
durus Amor, flectique nequit; tu mitis et idem
exorandus: ad haec tu vir, et ille deus.
Iam quid agam teneo: veniam sperare benigne
malo, quam promptae tradere colla neci.